**Referat - Bestyrelsesmøde Mandag den 4. August 2014**

Åbent møde for beboere 19.00 til 19.30 :  
Vi havde et dejligt besøg af Josefine og Helene fra renholdnings gruppen. De kom med et par spørgsmål. Bl.a. om div. opgaver og aftaler som var påbegyndt da Søren var tovholder for gruppen. Vi fik en god snak omkring det og afklaret div. tvivls spørgsmål.  
  
Konkret havde gruppen et spørgsmål om planlægning af fælles arbejdsdag. De er i tvivl om de skal arrangere og planlægge dette. Eller en anden gruppe eller bestyrelsen står for dette. Bestyrelsen ligger op til at Event gruppen står for dette og indhenter informationer og opgaver fra div. Grupper. Evt. holder et koordinerende møde så alle opgaver som måtte ligge ude i grupperne kommer med. Nok primært renhold, grøn gruppe og fællesareal grupperne. Således kan disse dage passe ind i resten af afdelingens arrangementer. Bestyrelsen foreslår i øvrigt at disse arbejdsdage ligges fast forår og efterår, ud fra det årshjul renholdningsgruppen har lavet.   
  
Bestyrelsen tager kontakt til Eventgruppen og fremlægger dem forslaget. Så vi kan få afklaret om det er deres gruppe el. renholdning som skal stå for dette.  
  
Tak for besøget Josefine og Helene.

1. Valg af referent: Mette Juhl. Valg af Ordstyrer: Line Holm
2. Godkendelse af Ref.
3. Fejeerklæring: Skal afdelingen have en sådan? Bent tager kontakt til Domea
4. Hjemmeside: Så skal der gang i hjemmesiden (som jo er den som ligger under Domea, hvor alle beboere kan logge ind). Vi snakkede om hvad der skal være på siden, hvordan vi skal inddele de forskellige grupper og hvilke rettigheder de forskellige skal have på siden.   
     
   Mette som er Domeas webredaktør laver til næste møde oplæg til sidens kommende opbygning og design.  
     
   Yderligere skal vi bruge en ansvarlig for hver gruppe som skal stå for at skrive og uploade informationer for div. Grupper. Disse vil på et møde få info om hvordan man gør og der vil blive udarbejdet en lille guide.  
     
   Mere om hjemmesiden og en dato for hvornår den vil være færdig på næste møde.
5. Infotavle.  
   Bestyrelsen har besluttet at opsætte en infotavle på det største torv ved siden af postkasserne. Det bliver en tavle som skal sidde på væggen. Line har fundet en passende løsning i sort metal. Line laver ansøgning til næste møde med mål og pris.  
     
   Skulle der i forbindelse med denne tavle være planer som konflikter med denne løsning i fællesareal gruppen må de meget gerne kontakte bestyrelsen.
6. Alle skal være med i en arbejdsgruppe:  
   Det er ikke alle husstande som er meldt ind i en arbejdsgruppe her i bebyggelsen. Da vi alle har skrevet under på Alment+ konceptet vil vi gerne opfordre alle som endnu ikke er i en gruppe til at finde ud af hvilken gruppe de vil være i.   
     
   Det er dog ikke nok at være tilmeldt i en gruppe. Man skal også deltage. Flere grupper melder tilbage at tilmeldte aldrig har deltaget i møder mm . Hvis man ikke deltager i møder, dialog og opgaver osv. er det lig med IKKE AT VÆRE I EN GRUPPE.   
      
   Bestyrelsen har en ide om at lave en liste til dem som ikke syntes at de passer ind i en gruppe – enten pga. interesse eller skiftende arbejdstider mm. Men som gerne vil deltage. Denne gruppe kunne være til alle de opgaver som løbende skal laves men som ikke kræver medlemskab af en gruppe. Det kunne feks. være lugeholdet, Skrive nyhedsbrev, administrative opgaver fra bestyrelsen, at rulle flaske containeren ud når den skal tømmes, fjerne placeret affald/skrot fra p-pladsen mm. Listen kunne fungere sådan at man stod opført med Navn, tlf. og tidspunkter man er ledig – så man kan blive kontaktet af grupperne eller bestyrelsen hvis de har en opgave som skal udføres.
7. Møde med barndommens land. Vi har tidligere modtaget brev fra lederen i Barndommens land. Vi vil gerne have gjort noget ved den belysning imod vores boliger, vi har haft dialog om en låge og vi har stadig en snak kørende om åbning af lågen generelt.   
     
   Hen over sommeren har lågen ind til institutionen dog stået åben til fri afbenyttelse , som i studenterrådets vuggestue.  
     
   Steen (som har barn i vuggestuen), og Bent, får et møde på plads med leder og klyngeleder.
8. GRILL på altaner og træterrasser .  
   En beboer i stueetagen har efter overboens brug af kulgrill fået brandemærker på terrassen. Dette er både uheldigt og farligt. Vi har i fællesskab besluttet at der gerne må grilles på altaner og terrasser. Men vi har ikke lavet retningslinjer herom.   
     
   Af hensyn til sikkerhed og skader på vores boliger vil bestyrelsen forslå at der kun anvendes gasgrill på altanerne. Dette vil blive fremlagt på et kommende afdelingsmøde.  
     
   Indtil da opfordre vi alle som griller med kul om at passe Xtra godt på.
9. Indkøb af redskaber.   
   Vi mangler redskaber til afdelingens seje lugehold. Bent laver en liste over haveredskaber vi mangler, og skriver en ansøgning til bestyrelsen.
10. Nabohjælp – skilte er bestilt.
11. EVT.   
    a. Mange skurdøre er begyndt at hænge. Bestyrelsen indkøber skruer og skiver som skulle afhjælpe problemet. Disse vil blive pakket i små poser og lagt i fællesskuret. Så man selv kan hente dem og fikse skurdøren. Steen er på opgaven. Vi giver besked når de er på hylden.  
      
    b. Bordebænkesæt er åbenbart længere under vejs end forventet. Det er ikke leveringen men betalingen igennem Domea som er problemet. Vi håber dog at have bordene inden sommerfesten så de kan indvies. (men lover ikke noget)  
    ----------------

c. Mini Ref. ved Mette.

Fra møde med 18+ og Kbh.+ om larm, handel med stoffer og bilræs på KTK grunden. Mette havde arrangeret møde lige inden bestyrelsens sommerferie og tog Bent med som anstandsmand. Mødet gik godt. Vi lagde ud med at vores grænse for larm, bilræs og hashhandel er nået. At vi ville mødes og snakke om vi kan finde en løsning inden sagen ender hos politiet.   
  
18+ er blot nogle af de unge som opholder sig på området omkring 18+ klubben. Musik, bil ræs mm. kommer ikke nødvendigvis fra medlemmer af klubben. Klubbens leder tager stærkt afstand fra handel og indtag af alle former for stoffer. Det er strengt forbudt i klubben og er du påvirket er du ikke velkommen. Lederen er dog også sikker på at mange af hans brugere ryger hash. Så hvad der sker på dette punkt efter klubbens lukketid er han ikke herre over.  
  
Vi blev dog enige om at eftersom vi alle har lagt mærke til at der foregår en eller anden form for handel på grunden, vil vi ligge pres på politiet, ved at henvende os alle 3 parter om observeret handel på KTK grunden. Håbet er at få politiet mere på banen – få dem til at komme forbi løbende og uopfordret. For på den måde at gøre det mindre attraktivt at handle på grunden.  
  
Et konkret problem har hen over sommeren været larm fra den selvbyggede fodboldbane udenfor 18+. Den er lavet af stål hegn som larmer utrolig meget når bolden ramme og de mange råb til langt ud på natten, har været meget generende for en række beboere. Lederen fikser hegnet så det bliver spændt bedre sammen og vikler cykelslanger el. lign. Omkring stolperne så de ikke rammer hinanden. Yderligere har vi lavet aftale om at klubbens brugere bliver informeret om at der ikke må spilles bold efter klubbens lukketid kl 23 hverdage og 24 weekend. Der vil ligeledes blive sat skilte til andre brugere af banen om at der er boldspil forbud efter kl. 23.00.  
Siddemøbler udenfor klubben bliver flyttet over til bokseklubben for at flytte samlingspunktet ved p-pladsen. Så ligger institutionen imellem os og samlingspunktet. Vi håber at det vil minimere støjen.  
  
Bilræs skal anmeldes til politiet HVER gang det bliver observeret. Det er den eneste måde vi kan gøre opmærksomt på at det sker. Bestyrelsen anmeldte f.eks. 2 vanvids kørende motorcykler under vores bestyrelses møde. Vi var alle chokerede over hvordan de ræsede igennem KTK grunden imellem en masse mennesker. KBH+ har flere gange fået sat pullerter og chikaner op. Men disse bliver fjernet og KK har endnu ikke fundet en løsning som holder. BILRÆS er et kæmpe problem som gør det utrygt for os alle at færdes på Ragnhild gade. Det SKAL der gøres noget ved.  
  
Dialog med 18+ brugerne. Bestyrelsen kunne rigtig godt tænke sig at vi kom til at kende brugerne af klubben bedre. Det vil være nemmere med respekt for os som beboere at gå ned at sige at de skal dæmpe sig o. lig. hvis vi kender hinanden. Derfor har Mette og lederen af klubben planer om at arrangere fodboldkampe, boksetræning og fællesspisning. Mere om det senere.  
  
Hilsen Bestyrelsen

v. Mette